AlexejDobrolubov/national_council_slovak_2010 huggingface dataset:
49. schôdza NR SR - 13.deň - B. popoludní
Dátum: 2026-05-04
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Pán Saloň, tak čiastočne vám kolega Valášek odpovedal. Ja len dodám, ja naozaj neviem, čo by tá komisia zistila. Možno nič, ale preto hovorím o systémovej ochrane, že systém pozostáva z viacerých záruk pre ľudí. Jedna vec sú súdy, ale my predsa nemáme prístup. Sám viete, že dostaneme len tú správu s tými číslami a dátami, nič obsahové nevieme. Ja neviem, či by tá komisia niečo zistila alebo nezistila, ale má byť ďalším poistným článkom v tom, mali ste 2,5 roka na to, aby ste tu prišli s nejakou legislatívnou zmenou. Keď vám nevyhovujú dvaja nezávislí experti, dá sa to jednoduchou legislatívnou zmenou odstrániť. Nič neprišlo, žiadna reforma, novela, nič, ale zároveň ani žiaden krok k tomu zriadeniu tej ITP komisie. Takže buď spravte to, že na rovinu priznáte, že to nezriadite a zrušíte ten paragraf, alebo reálne ešte na nasledujúceho 1,5 roka alebo 2 roky tú komisiu vytvorme. Nie je dôvod, aby sme tento pretrvávajúci stav udržiavali. Nemôžeme sa ani vyhovárať na to, že ani predchádzajúce vlády to neschválili, lebo to je iba výhovorka. Tak buďme prvý parlament, ktorý ju spustí. Uvidíme, možno z jej činnosti vyplynie nejaká potreba zmeny a nejakých ustanovení v tom zákone. To ale nikto z nás dopredu povedať nevie, kým to nevyskúšame. Čiže buď to zrušte celé, alebo to konečne poďme spraviť. Už naozaj nie je na čo čakať.
49. schôdza NR SR - 12.deň - A. dopoludnia
Dátum: 2026-04-30
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

142. Michal, ja som len si narýchlo dala otázku do vyhľadávača ohľadne tých štatistických údajov, ktoré si nemal pri sebe, tak zdieľam, čo mi vyhodilo. Na Slovensku sa odhady ľudí s problémovým hráčstvom pohybujú na úrovni okolo 50-tisíc osôb, čo je napríklad mesto, z ktorého pochádzam, Martin. Najčastejšie ide o mladých ľudí vo veku od 18 do 24 rokov a zhruba 3,5 % Slovákov patrí medzi rizikových hráčov, ktorí kvôli hazardu už čelia exekúcii majetku alebo platu a v registri vylúčených osôb, to znamená tých, ktorí majú už v súčasnosti zakázaný vstup do herní a online kasín, sa napríklad nachádza 120-tisíc ľudí. To sú tí, ktorí sú poberateľmi napríklad štátnych sociálnych dávok alebo ľudia, ktorí sami o to požiadali, a teda ako človek, ktorý kedysi, kedysi som viedla Centrum právnej pomoci, čo pomáha ľuďom s bankrotom a ktorí čelia teda exekúciám, musím povedať, že táto téma sa ročne týka tisícov ľudí a štát už takýmto spôsobom im poskytuje bezplatnú pomoc, pokiaľ ide o riešenie tých exekúcií, ktoré častokrát vedú až k tomu osobnému bankrotu. Tiež nás to stojí dosť veľa peňazí, čiže určite je tu pozitívny záväzok štátu predchádzať vôbec vzniku tých situácií, ktoré k tomuto vedú. Ďakujem.
49. schôdza NR SR - 11.deň - B. popoludní
Dátum: 2026-04-29
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Za reakciu a ďakujem aj Bea za to dovysvetlenie. Aj teda, priznám sa, nebola som tu vtedy, keď si mala rozpravu. Som rada, že sme to aspoň dve povedali a teraz sa fakt čudujem kolegovi Mašgutovi, keď v podstate to počula aj od teba, že on si vlastne dovolí prísť do relácie s týmto, vydávať to ako potvrdenie, právne potvrdenie toho, že to, čo robia, je naozaj prípustné a prípadne ešte aj bolo predmetom konania pred Európskym súdom pre ľudské práva. To je neuveriteľný príklad toho, ako oni všetko dokážu prekrútiť. Tak ako prekrúcajú dôvody, ktoré vlastne ich viedli k podaniu tejto iniciatívy, ako prekrúcajú nakoniec všetko, čo my robíme, naše argumenty. A to, že tu fakticky a vecne debatujeme, nazývajú naťahovaním. To, že sem chceme doniesť a prečítať mená ľudí, ktorí podporili našu výzvu, to nazývajú obštrukciami, prosto čiernu nazývajú bielou, to je typická práca strany SMER. Všetko prekrútiť, všetko ohnúť, všetko konšpirovať, aby voliči mali pocit, že už nikde nie je žiadna istota, že jediný, kto ich tu vyvedie a ochráni pred tým marazmom, je Robert Fico. Ale ja verím. Verím, že voliči dnes už vedia viac, že oni chodia každý deň do tých nemocníc, kde platia to eldorado poplatkov, že si kupujú drahé potraviny, že vidia, čo sa tu deje, ako ideme ekonomicky dolu. Už čoraz menej budú tieto vaše konšpirácie zaujímať. Že vám to zrátajú. Ďakujem. Ďakujem pekne.
49. schôdza NR SR - 11.deň - A. dopoludnia
Dátum: 2026-04-29
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ďakujem. Dobre, Števulová. Dobre, sorry. Gábor, presne si to vyjadril jedným slovom. To, čo tu predvádzajú, to odôvodnenie novely volebného zákona, to je prachsprostá spravka. Ja to nazývam veľkou konšpiračnou hlúposťou. Pretože za tým nie je nič. Len snaha zopakovať konšpiračný blud, s ktorým prišiel Donald Trump a jeho klika pred voľbami v USA o údajnom ovplyvňovaní volieb poštou. Oni si povedali, že veď, keď to fungovalo. Slyša a tak to bude fungovať aj nám. A oni sa nerozpakujú vlastne to sem dať ako poslaneckú iniciatívu. A valcom si túto novelu presadiť a ukradnúť voľby ľuďom poštou. Nás obviňujú, že my si vymýšľame, že oni len upravujú podmienky, tu s nami budú slovíčkariť. Ako keby na tom záležalo. Veď samozrejme, že keď o desaťtisíce ľudí menej bude mať reálnu možnosť odvoliť v zahraničí, tak ide o ukradnutie voľby týmto ľuďom, ktorí doteraz mohli pohodlne odvoliť z miesta svojho bydliska poštou. A neboli tu žiadne podvody. Žiadne pokutníctvo, jediný, kto tu totižto robí podvody a pokutníctvo, je tento geng na druhej strane, ale oni sa neštítia obviňovať ľudí, Slovákov žijúcich v zahraničí, ktorým záleží na tejto krajine, z toho, že oni nejakým spôsobom celé roky podvodne tu posielajú nejaké obálky, ale keď sa ich spýtame na dôkazy. Tak samozrejme. Žiadne nie sú, nikto žiadne nemá, má len svoje dojmy. Ale tak, kolegovia na druhej strane, dojmy nemajú byť podkladom pre zásadnú zmenu legislatívy. Pán poslanec Hargaš.
49. schôdza NR SR - 10.deň - A. dopoludnia
Dátum: 2026-04-28
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Demaskovala vo svojom príspevku túto vládnu koalíciu a to, že oni si ani len nenaštudovali, aký je právny stav týkajúci sa vlastne volieb zo zahraničia poštou a toho rozhodnutia Ústavného súdu. Prosto oni sa len rozhodli, že bude v ich prospech, keď obmedzia hlasy pre opozíciu zo zahraničia. To je ich jediný, jediný cieľ. A mňa pri tom všetkom fascinuje, že ako sú ešte oni schopní nám tu vyčítať, že my sa hlásime do rozpravy, že tu máme faktické poznámky a že údajne naťahujeme čas, keď pritom my všetci tu vystupujeme fakticky, vecne, prinášame sem hlas ľudí zo zahraničia, ktorí si takéto zmeny neželajú, a je to vládna koalícia, ktorá tu v skutočnosti predložila tento návrh zákona, takže nech sa nečudujú, že keď niečo predložia, že my o tom. Veď o tom je stále ešte tento parlament. Nie je to tu ako niekde v Rusku, kde vás na 14 rokov zavrú len za to, že niečo napíšete vonku na autobusovú zastávku, čiže my tu ešte stále máme slobodu slova, osobitne v tejto miestnosti, a vy, keď predložíte zákon, ktorým chcete obrať opozíciu o hlasy v zahraničí a znemožniť týmto ľuďom vykonať svoje volebné právo, tak samozrejme, že sa k tomu budeme ozývať a samozrejme, že tu budeme reagovať. Jediný, kto tu bezdôvodne a bezúčelne naťahuje diskusiu, je typ Igor Gašpar, ktorý sa tu snaží prezentovať nejaké veľké konšpiračné spiknutie o volebnom podvode, ktorý nemá základ v realite a v skutočnosti jediné, čo by mal vlastne vysvetliť, je, kto sú teda tie plážové šelmy, lebo to bolo asi jediné, čo si ľudia odniesli z jeho troch príspevkov.
49. schôdza NR SR - 9.deň - B. popoludní
Dátum: 2026-04-27
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Teda reagovať. Som dúfala, že zo SMER-u príde nejaká polemika, ale nemám vlastne na čo, takže toto posledné vystúpenie preskočím a chcem sa poďakovať kolegyni Bihariovej a Veslárovej, že ešte oveľa lepšie ako ja nasvietili presne tie problémy ľudí, s ktorými sa budú stretávať, ak tento váš návrh zákona prejde. Naozaj, ak poslanec Karas hovorí vo svojom videu, že im ide iba o rovnosť, tak to je úplne falošné a presne to vidno práve tam, ako Irena Bihariová zdôraznila, že voľby v zahraničí budú dostupné len ľuďom, ktorí na to majú, či už finančne alebo z hľadiska možnosti zobrať si voľno v zamestnaní. A presne ako povedala Veronika Veslárová, je tu xy problémov na Slovensku, začínajúc debarierizáciou volebných miestností, ktorým by sme sa mali venovať, ak chceme, ak naozaj to myslíme vážne, že má byť zaručená rovnosť pre všetkých, pokiaľ ide o volebné právo. A keď už sa bavíme aj o tej rovnosti, tak prihodíme aj to feministické okienko a polienko do tohto, pretože keď tuto niekto hovorí, že voľba poštou, že sa tam spochybňuje tajnosť, lebo niekto vyplní za ostatných členov rodiny hlasovacie hárky. No tak sa pozrime na Slovensko, kde dlhodobo v niektorých konzervatívnejších regiónoch prevláda kultúra, že muž povie, tak volíme všetci túto stranu, a všetci tak idú za plentu voliť. Tak možno s týmto by ste tiež mohli niečo robiť, aby sa nepresadzoval už ďalej patriarchálny spôsob života rodín v niektorých konzervatívnejších regiónoch Slovenska, kde muži stále určujú aspekty života svojich manželiek a svojich dcér, keď sa už teda tu bavíme o nejakej rovnosti. Ďakujem.
49. schôdza NR SR - 9.deň - B. popoludní
Dátum: 2026-04-27
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ty si tu tak na nich apeloval na začiatku, že teda by sme sa mali snažiť, aby, aby bolo to volebné právo viac rozšírené, aby sa viac ľudí zúčastňovalo volieb, ale na konci si to zakončil tým, že teda, keď nepriatelia robia chybu, tak ich v tom nechajme a hovoril si im, že stratili vlastne cit pre realitu a tým, čo žijú ich voliči, ale ja si myslím, že to je trošku omyl, pretože oni nestratili cit pre realitu. Ich realita je realita, ktorá sa týka výlučne obžalovaného Tibora Gašpara. 11. mája sa začína pojednávanie v Očistci. On vie, že to pojednávanie a ten právoplatný rozsudok presiahne volebné obdobie tejto vlády a jeho realitou je zabezpečiť si podmienky za každú cenu, aby vláda Smeru tu bola aj vtedy, kedy príde právoplatný rozsudok v tejto veci pre prípad, že by nebol v jeho prospech. A preto tomuto cieľu je podriadené úplne všetko v strane Smer. Jednak sú tam ľudia, ktorí to robia úplne cielene, pán Vážny, podpredseda, premiér, poradca Pára a všetci ostatní, ktorí si robia tieto tlačovky na Úrade vlády. A potom sú tu radoví členovia poslaneckého klubu strany Smer, ktorý je tu dnes ako jediný zo strany koalície hojne zastúpený, ktorý teda s cieľom svojho vlastného zotrvania pohodlného v tejto sále aj o 1,5 roka im radi svojimi hlasmi dopomôžu k tej istote. O tom toto celé je, takže nalejme si pekne čistého vína a netvárme sa, že tomuto gangu nejde v skutočnosti o
49. schôdza NR SR - 9.deň - A. dopoludnia
Dátum: 2026-04-27
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ďakujem ti za tvoju rozpravu a teda musím povedať, že považujem za veľmi zarážajúce, keď človek, ktorý predsedá našej snemovni zvolených poslancov a poslankýň, sa pasuje do roly cenzora a prerušuje ti tvoje vystupovanie, pretože to je presne to, čo sa tu stalo. On si dovolil namietať, že si so sebou mala zoznam ľudí, zoznam ľudí, ktorí podpísali našu výzvu proti obmedzovaniu voľby poštou. A ja sa pýtam, že či tento človek je tu nad zákonom a nad všetkým, nad celým mandátom slobody prejavu zvoleného poslanca a poslankyne alebo čo si to tu vlastne dovoľuje, pretože mám pocit, že najbližšie sa zakáže vnášať popísané papiere do tejto siene. Možno budeš musieť ukazovať poznámky, že či to, čo sa chystáš povedať, je v súlade s jeho presvedčením a tým, ako on vidí svet, aby ti ich zrecenzoval dopredu, ale je to absolútne, absolútne škandalózne, ako jeden človek nám tu nonstop zasahuje do našej slobody prejavu. Tam vonku sa snažia obmedziť voľby, aby opozícia na čele s Progresívnym Slovenskom nedostala alebo dostala čo najmenej hlasov a tu sa nás snažia umlčiavať. Ja sa pýtam, že komu vadia papiere, aj keby si ich tam mala položené, a komu a prečo vadí, ak by si z nich čítala. To je absolútna cenzúra, neprípustná cenzúra v sále Národnej rady Slovenskej republiky, v parlamente, kde sme preto, aby sme obhajovali záujem občanov, ktorí nás sem zvolili a takmer 100000 z nich podpísalo našu výzvu. Čiže my
49. schôdza NR SR - 7.deň - A. dopoludnia
Dátum: 2026-04-23
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

No, prišiel aj pán kolega Andrej Danko. Kolegovia, len vás poprosím, ešte stále idú faktické poznámky, tak buďte tichšie alebo nebuďte v miestnosti. Ďakujem. Pani poslankyňa, pokračujte. Prišiel aj kolega, pán Danko, tak tiež by ma zaujímalo, že či ako predseda SNS vníma ten neexistujúci problém s Čechmi, Maďarmi, Poliakmi v obecnej polícii a že teda im to treba zakázať. A naozaj sa treba pýtať, že čo zakážeme ďalej, že napríklad usadený euroadvokát. Kolegovia, viete si to predstaviť, že na Slovensku, predstavte si, môže byť advokátom aj iný človek z Európskej únie, keď získa status usadeného advokáta. Aj to budeme zakazovať? No, áno, na budúcu schôdzu možno príde zákon, ktorý zakáže usadeného euroadvokáta, lebo viete, napríklad advokáti obhajujú v trestnom konaní ľudí. Sú tam všelijaké aj niekedy sú tam aj utajované veci, s ktorými sa oboznamujú. To nie je teda ohrozenie bezpečnosti. Neviem. Ako sme už hovorili, majú teda tí cudzinci s trvalým pobytom aj volebné právo aktívne aj pasívne do orgánov samospráv. Operovať vás môžu. Predávať. Ja by som chcela vedieť, že možno predkladatelia tohto zákona, špeciálne pán Lučanský, by mohol odpovedať, že či, keď ide v Lidli nakupovať alebo v Bille alebo v Tescu alebo hocikde a je tam teda predavačka alebo predavač z inej krajiny, či už Európskej únie alebo tretej krajiny, či tam odmietne nakupovať teda. A tak, a či vlastne používa iba výrobky, ktoré vyrobili slovenskí štátni občania. Neviem, či sa to dá pri počítačoch a mobiloch, ale tak asi treba byť dôsledný, odporúčame. Vás, keď už toto predkladáte, držte sa toho a používajte všetko iba slovenské a iba, keď vás obsluhujú.
49. schôdza NR SR - 7.deň - A. dopoludnia
Dátum: 2026-04-23
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

No, ja ďakujem za všetky faktické poznámky a keď tu teda máme starostky a starostov zo Záhoria, tak viete, napadlo mi, že možno by sme mohli nazvať tento zákon lex bojom proti Čechom, lebo naozaj česká menšina je z tých európskych u nás najviac zastúpená. Ani oni nebudú byť, nemôžu byť príslušníkmi obecnej polície. Tak ja neviem, že či tu SNS, že už teda premiér vyťahuje protimaďarskú kartu, teraz SNS, či ide vyťahovať akože českú, protičeskú kartu a protieurópsku kartu, lebo fakt nemusíme chodiť až do Vietnamu. Akože ani občania Európskej únie, ktorí sú tu trvalo usadení, nebudú spĺňať tieto podmienky, čo je úplne absurdné. A ja by som chcela napríklad poukázať aj na prípad Slovákov alebo Čechov, žijúcich v zahraničí, ktorí sa stali príslušníkmi zahraničných policajných zborov. Napríklad je veľmi známy prípad Petra Toráka, českého Róma, ktorý vo Veľkej Británii, keď ešte Británia bola súčasťou Európskej únie, mal stále české občianstvo, sa stal významným policajtom v britskom policajnom zbore, dostal vyznamenanie od kráľovnej Alžbety II. Hej? Takže takto to funguje v normálnych, príčetných krajinách, ktoré rešpektujú aj právo Európskej únie, aj zákaz nediskriminácie. Tak prosím predkladateľov, stiahnite tento lex proti Čechom a proti všetkým európskym občanom. Lebo ja fakt nebudem, nemusím používať príklady chodiace až do tretích krajín, pretože vy tu zakážete možnosť byť obecným policajtom alebo policajtkou všetkým usadeným cudzincom na Slovensku, ktorí inak majú napríklad volebné právo do orgánov obecnej samosprávy.
49. schôdza NR SR - 6.deň - B. popoludní
Dátum: 2026-04-22
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Vám, pán Radačovský, je naozaj nie zvykom, že z tej druhej strany príde, špeciálne v tejto téme, tak presné zhodnotenie a pochopenie toho, čo sme tu chceli povedať, takže to treba oceniť. A pán Macášek, k tomu, čo ste povedali, ja si myslím, že my tu máme políciu Slovenskej republiky, ktorá je platená z peňazí daňových poplatníkov a že tá vie, čo má robiť, teda tie zvyšky tej polície, ktorú má tu Šutaj Eštok ešte nestačilo zdecimovať, a možno keby mali riadne vedenie a neboli v takom rozvrate, ako je to po 2,5 rokoch vašej vlády, tak by tá polícia vedela vyšetrovať a preventívne hlavne zakročiť pri podvodoch majetkových na senioroch a iných ľuďoch. Takže asi sa najskôr treba pozrieť do vlastných radov, či ste naozaj využili to vládnutie na to, na čo ste to mali, alebo ste ho využili na to, aby ľudia, ktorí sú blízki vašej vláde alebo priamo v tejto vláde, sa vyhli trestnému stíhaniu alebo teraz, aby sa vyhli aj verejnej kontrole svojich majetkov a neskrývali to za pomoc ľuďom. Ďakujem.
49. schôdza NR SR - 6.deň - B. popoludní
Dátum: 2026-04-22
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Úrad je oprávnený zabrániť prístupu k špecializovanému portálu tomu, kto napríklad používa údaje katastra na iný účel, ako je uvedený v § 2, neoprávnene vyťažuje údaje katastra alebo neoprávnene využíva alebo zneužíva elektronické služby katastra. A keď sa pozrieme do dôvodovej správy, zistíme, že tieto nové oprávnenia, ktoré vlastne znamenajú, že sa zablokuje, že kataster zablokuje prístup k nejakej IP adrese, sú tu napísané tak všeobecne a vágne, že je úplne možné zneužiť túto vágnu formuláciu na to, že si kataster bude sám rozhodovať, ktorú IP adresu zablokuje a ktorú povolí. Čiže kľudne sa môže stať, že keď budeme chcieť zablokovať celú nadáciu Zastavme korupciu a ich IP adresy, lebo sa nám nebude páčiť, že zisťujú, či ministerka Saková vlastní pozemky tam, kde sa má stavať nemocnica, tak podľa tejto právnej úpravy je to tiež možné. Takže to sú mnohé sporné body a mne príde úplne perfídne, že sa tu argumentuje jednak úlohou, teda ochranou seniorov alebo ochranou nebodaj týraných žien a detí. Podotýkam, že v slovenskom právnom poriadku máme opatrenia ako napríklad neodkladné opatrenie na zákaz priblíženia, ktoré treba začať uplatňovať a vynucovať a inštruovať políciu, aby chránila obete týrania, špeciálne ženy a deti pred tyranom a nie tyranov, aby ochraňovala, tak tam asi treba začať a potom obmedzovať prístup ku katastrálnym úradom. Pán poslanec Dubovický
49. schôdza NR SR - 5.deň - A. dopoludnia
Dátum: 2026-04-21
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

20. Tak, že prečo by sa to malo vyšetriť? No ja len prečítam nové znenie § 351a odsek a). Kto v spojení s cudzou mocou alebo cudzím činiteľom poruší zákaz vykonávať činnosť na podporu alebo v neprospech politických strán a hnutí, koalícií politických strán a hnutí alebo kandidátov v čase ustanovenom na volebnú kampaň, potrestá sa odňatím slobody až na jeden rok. To ste si vy navrhli do Trestného zákona, tak preto by sa to napríklad malo vyšetrovať. Že áno, pán Hazucha? To my sme nenavrhovali do Trestného zákona toto. A potom teda ešte si povedzme, že pokiaľ to naozaj tak bolo, ako ukazujú všetky tieto informácie, že Viktor Orbán účelovo zvážal migrantov k slovenským hraniciam a nariadil maďarskej polícii, aby ich tam, aby tú hranicu nestrážila, aby tých ľudí prosto púšťala, tak to je aj konanie, ktoré vážnym spôsobom ohrozuje vnútornú bezpečnosť celej Európskej únie a mohlo by ohroziť existenciu samotného Schengenského priestoru, pretože to, že my tu všade chodíme bez pasov, je založené na vzájomnej dôvere a na tom, že sa strážia hranice a že sa toto nerobí. No a že čo sa stalo potom s tými prevádzačmi? No to sa aj ja pýtam. Viktor Orbán ich prepustil, ale pozrime sa na to, čo spravila táto vládna koalícia. Tá tak devalvovala Trestný zákon, že ja by som sa teda tiež chcela rada pozrieť na to, akým spôsobom sa na Slovensku po tej hanebnej trestnej novele vyšetruje organizovaný zločin a že či stúpli počty zadržaných prevádzačov a odsúdených, ale aj ďalších organizovaných zločincov. Na to by som sa teda rada pozrela. (Potlesk.)
49. schôdza NR SR - 16.deň - A. dopoludnia
Dátum: 2026-05-07
Poslanec: Vašečka, Richard 
Druh vystúpenia: Vystúpenie s faktickou poznámkou

Ja určite podporujem tento návrh zákona o turistických trasách. Ďakujem kolegom aj Jankovi za jeho vysvetlenie. Veľmi dobré. A ja by som chcel teraz tak motivačne na nás všetkých, na opozičných, na koaličných, aby sme dali šancu tomuto zákonu do druhého čítania minimálne, aj keď ja samozrejme by som bol aj za celkové schválenie. A nadviažem na Jankove slová, keď hovoril o tom, že tento návrh zákona je prosociálny, prorodinný a naozaj toto putovanie môže byť veľmi pekné. Ja skúsim taký krátky motivačný príbeh. Aktuálne v tejto chvíli jeden 70-ročný pán putuje z Bratislavy do Santiago de Compostela, peši vyše 3000 km a robí to preto nielen, aby sa prešiel, ale preto, lebo robí to ako benefičnú akciu, aby vyzbieral peniaze pre deti v Afrike pre jednu školu na jedlo pre celú tú školu na jeden rok. Ako to súvisí s týmto zákonom a so Slovenskom? No ten pán minulý rok prešiel takto z Košíc do Bratislavy tiež ako benefičnú akciu. To znamená, tieto chodníky, o ktorých hovoríme, tak okrem takej bežnej turistiky sú naozaj veľmi často svedkami aj takých veľmi pekných osobných nastavení pre využívanie, benefičných akcií, robenie dobra a preto si myslím, že ak tento zákon rieši mnohé tie problémy a nastavuje to, aby ten unikát, ktorý máme, veľký dar, poviem aj boží dar tej prírody a tých chodníkov, aj ovocie práce mnohých dobrovoľníkov, mnohých ľudí aj cez generácie, aby sme to podporili. Takže ja ďakujem predkladateľom návrhu zákona, určite zahlasujem za tento návrh a skutočne tak nepoliticky vás prosím, aby sme dali šancu do druhého čítania. Ďakujem. S reakciou na faktické poslanec Horecký, ďakujem veľmi pekne. Dámy a páni
49. schôdza NR SR - 14.deň - B. popoludní
Dátum: 2026-05-05
Poslanec: Vašečka, Richard 
Druh vystúpenia: Vystúpenie s faktickou poznámkou

Za slovo. Ďakujem, Janko, za reakciu a že si pripomenul tieto veci, že si ich tak rozviedol. Presne o to ide, aby to bolo eko, dvakrát eko, aj ekologické, aj ekonomické. Lebo vtedy vieme investovať do vecí, ktoré potrebujeme. Vtedy majú naši ľudia prácu a majú možnosť mať ten dôstojný život a nemusia si voliť nejaké skratkovité riešenia, ktoré majú vo svojej dostupnosti, že nepôjdu ekologickým spôsobom, keď to nie je ekonomicky dosiahnuteľné pre nich. Napríklad elektromobilita, fajn. Ja som teda fanúšik v tom slova zmysle, že ma to zaujíma. Ja mám plug-in hybrid napríklad a využívam ho veľmi rád ako elektroauto v tej prímestskej premávke a je to fajn, ale je to drahé. Ja som poslanec, ja som si to mohol kúpiť, ale mnohí ľudia si nebudú kupovať plug-in hybrid alebo čistý batériový elektrický automobil. Proste kúpia si starý nafťák a budú do neho liať nejaký olej, hej? Aby to urobili. To je možno extrémne riešenie, ale sú aj takí ľudia, ak je človek chudobný, tak si nevyberá, tak si nebude pozerať najnovšie modely áut a to je dôležité potom aj z hľadiska teda toho predaja a keďže sme producenti áut, tak to zasahuje našu ekonomiku. Čiže nie je to motivované žiadnou nejakou ideológiou. To urobili. To je možno extrémne riešenie, ale sú aj takí ľudia, ak je človek chudobný, tak si nevyberá, tak si nebude pozerať najnovšie modely áut. A to je dôležité potom aj z hľadiska teda toho predaja a keďže sme producenti áut, tak tak to zasahuje našu ekonomiku. Čiže nie je to motivované žiadnou nejakou ideológiou, ale starosťou o slovenskú domácnosť, ale aj o silu Slovenska, konkurencieschopnosť Slovenska a aj našej Európskej únie. Ďakujem. Vyhlasujem rozpravu za skončenú.